রিম্পা খাতুন এবং শেখ মইউদ্দিন। একজন ক্লাস সিক্সের ছাত্রী। অপরজন শিশু শ্রমিক। এই ছোট্ট বয়সেই নাকি তাঁদের মধ্যে এমন প্রেম দানা বেঁধেছে যে উপযুক্ত বয়স হওয়ার আগেই বিয়ের মঞ্চে হাজির দু’জনে। আর এই খুদে প্রেমিক-প্রেমিকার কথা নাকি মেনেও নিয়েছিল দু’তরফের পরিবার! 

দুর্গাপুরের কাদারোডের এই ঘটনায় এখন হতবাক সকলে। কাদারোডের মেয়ে বছর বারোর রিম্পার সঙ্গে বিয়ে ঠিক হয় লাউদোহার আরতি গ্রামের শেখ মইউদ্দিনের। শুক্রবার বসেছিল সেই বিয়ের আসর। মৌলবী এসে দু’জনের বিয়েও দেন। কিন্তু, পুলিশ ঘটনাস্থলে পৌঁচ্ছেই দু’তরফের লোকজনকে আটক করেন। থানায় নিয়ে যাওয়া হয় বর এবং কনে-কেও।  

আর সেখানেই পুচকে বর-বউ-এর কথা শুনে অবাক সকলে। সকলকেই চাইল্ড ম্যারেজ অ্যাক্টে ধরা হয়েছে বলে জানিয়েছে পুলিশ। ঘটনার প্রতিক্রিয়া দিতে গিয়ে রাজ্য মহিলা কমিশনের চেয়ারপারসেন সুনন্দা মুখোপাধ্যায় রাজ্য পুলিশকে অভিনন্দনও জানিয়েছেন। 
দেখুন ভিডিও...